**Aprobată**

prin Hotărârea Consiliului

de Administraţie al ANRE

nr. 65 /2018 din 23.02.2018

METODOLOGIA

**de calculare, aprobare și aplicare a prețurilor reglementate**

**pentru furnizarea energiei electrice de către furnizorul de ultimă opțiune**

**și furnizorul serviciului universal**

Secțiunea 1

DISPOZIȚII GENERALE

**1.** Metodologia de calculare, aprobare și aplicare a prețurilor reglementatepentru furnizarea energiei electrice de către furnizorul de ultimă opțiuneși furnizorul serviciului universal (în continuare Metodologie) are ca scop stabilirea modului de calcul al prețurilor reglementate pentru furnizarea energiei electrice de către furnizorii de energie electrică cărora le-a fost impusă obligația de serviciu public de a presta serviciu universal și/sau de a asigura furnizarea de ultimă opțiune (în continuare – Furnizori).

**2.** Metodologia stabilește:

1) principiile și algoritmul de calcul al prețurilor reglementate de furnizare a energiei electrice;

2) modul de determinare, de ajustare și de aprobare a prețurilor reglementate de furnizare a energiei electrice, diferențiate pe nivelele de tensiune ale rețelelor electrice de distribuție prin care se livrează energie electrică consumatorilor finali, în funcție de zona de consum și de modul de achitare pentru energia electrică furnizată consumatorilor finali;

3) componența, modul de determinare și de includere în prețurile reglementate de furnizare a energiei electrice a costurilor și a cheltuielilor aferente doar activității de furnizare a energiei electrice în contextul obligației de serviciu public de a presta serviciu universal și/sau de a asigura furnizarea de ultimă opțiune;

4) modul de determinare a costului energiei electrice procurate, a cheltuielilor suportate în legătură cu prestarea Furnizorului a serviciului de transport și a serviciului de distribuție a energiei electrice de către operatorul sistemului de transport și de operatorul sistemului de distribuție;

5) modul de determinare și de aprobare a costurilor și a cheltuielilor Furnizorului aferente doar activității de furnizare a energiei electrice pentru primul an de aplicare a Metodologiei, anul de bază;

6) modul de actualizare a costurilor și a cheltuielilor Furnizorului aferente activității de furnizare a energiei electrice pentru perioada ulterioară anului de bază.

Secțiunea 2

PRINCIPIILE APLICATE LA DETERMINAREA PREȚURILOR

**3.**Metodologia este bazată pe următoarele principii de reglementare:

1) separarea contabilă a activității reglementate de alte activități desfășurate de Furnizor;

2) funcționarea eficientă și asigurarea viabilității Furnizorului;

3) determinarea costurilor reale de procurare a energiei electrice, a cheltuielilor aferente prestării Furnizorului ale serviciilor de transport și de distribuție a energiei electrice, a costurilor și a cheltuielilor strict necesare pentru desfășurarea activității reglementate de furnizare a energiei electrice, cu excluderea din calcul a tuturor costurilor și cheltuielilor economic neargumentate și/sau care nu sunt necesare pentru desfășurarea activității de furnizare a energiei electrice;

4) desfășurarea activității de furnizare a energiei electrice în condiții de eficiență și de fiabilitate;

5) includerea în prețurile reglementate de furnizare a energiei electrice doar a costurilor și a cheltuielilor reale, strict necesare pentru procurarea, transportul, distribuția și furnizarea energiei electrice la prețuri reglementate prin rețelele electrice până la nivelul respectiv de tensiune la care sunt racordate instalațiile electrice ale consumatorilor finali;

6) excluderea subvențiilor încrucișate;

7) transparență în procesul de reglementare a prețurilor.

Secțiunea 3

CALCULAREA PREȚURILOR

**4.** Prețul mediu de furnizare a energieielectrice (PFCmn) tuturorconsumatorilordeserviți de Furnizor în anul de reglementare “n” se determină reieșind din venitul care trebuie să fie obținut de către Furnizor în vederea acoperirii costurilor și a cheltuielilor reale necesare pentru furnizarea energiei electrice și pentru obținerea unei marje rezonabile de profit. Astfel, prețul în cauză va fi determinat conform formulei:

unde:

*VFn* – venitulreglementat al Furnizorului necesar a fi obținut în anul “n” în urma furnizării energiei electrice tuturor consumatorilor deserviți, exprimat în lei. Furnizarea energiei electrice poate fi efectuată de Furnizor la punctele de intrare în rețelele electrice de transport, la punctele de ieșire din rețelele electrice de transport și la punctele de ieșire din rețelele electrice de distribuție. Astfel:

*VFn = VFnot + VFntr+ VFnd*(2)

unde:

*VFnot* – venitulFurnizorului în anul “n” de la furnizarea energiei electrice la punctele de intrare în rețelele electrice de transport, lei;

*VFntr*– venitulFurnizorului de la furnizarea în anul “n”, la punctele de ieșire din rețelele electrice de transport, a energiei electrice consumatorilor finali, instalațiile electrice ale cărora sunt racordate la rețelele electrice de transport, lei;

*VFnd* – venitulFurnizorului de la furnizarea în anul “n” a energiei electrice consumatorilor la punctele de ieșire din rețelele electrice de distribuție, lei, care se determină conform formulei:

*VFnd= VFnît+ VFnmt+ VFnjt*(3)

*VFnît* – venitul de la furnizarea în anul “n” a energiei electrice consumatorilor finali, instalațiile electrice ale cărora sunt racordate la rețelele electrice de distribuție de înaltă tensiune, lei;

*VFnmt* – venitul de la furnizarea în anul “n” a energiei electrice consumatorilor finali, instalațiile electrice ale cărora sunt racordate la rețelele electrice de distribuție de medie tensiune, lei;

*VFnjt*– venitul de la furnizarea în anul “n” a energiei electrice consumatorilor finali, instalațiile electrice ale cărora sunt racordate la rețelele electrice de distribuție de joasă tensiune, lei;

*CFT*n– costurileși cheltuielile totale ale Furnizorului aferente furnizării energiei electrice, care se determină conform formulei:

*CFTn = CEPn+ CSTn+ CSDn+ CSFn – Devn-1* (4)

unde:

*CEPn* – costulenergiei electrice procurate de Furnizor în anul “n” pentru a fi furnizată tuturor consumatorilor, lei;

*CSTn*– cheltuielilesuportate de Furnizor în anul “n” pentru prestarea acestuia a serviciului de transport al energiei electrice prin rețelele electrice de transport, de către operatorul sistemului de transport, lei;

*CSDn*– cheltuielilesuportate de Furnizor în anul “n” pentru prestarea acestuia a serviciului de distribuție a energiei electrice, de către operatorul sistemului de distribuție, lei;

*CSFn*– costurileși cheltuielile totale ale Furnizorului necesare pentru desfășurarea activității de furnizare a energiei electrice în anul “n”, lei;

*Devn-1*– componenta, care va lua în considerație devierile tarifare, pozitive (+) sau negative (- ), ale Furnizorului generate în anul “*n-1*” (perioada precedentă de reglementare), ce vor fi luate în calculul prețurilor reglementate pentru anul “n” (perioada pentru care se stabilesc prețurile reglementate). Aceste devieri pot rezulta din diferența între parametrii estimați în procesul de stabilire a tarifelor pentru anul “n-1” și cei reali obținuți în anul “*n-1*”, lei.

*RFn*– rentabilitateareglementată necesară а fi obținută de Furnizor în anul “n” de la furnizarea energiei electrice, care se determină conform formulei:

*RFn=(CEPn + CSTn + CSDn + CSFn )×R%* (5)

unde:

*R%* – rata de rentabilitate pentru activitatea de furnizare reglementată a energiei electrice, stabilită la nivelul de 1,0 %, constantă pe perioada de aplicare a metodologiei.

*EFCn* – cantitatea de energie electrică furnizată în anul “n” tuturor consumatorilor deserviți de Furnizor, determinată conform formulei:

*EFCn = EFCnot + EFCntr + EFCndr*(6)

în care:

*EFCnot* – cantitatea de energie electrică furnizată de Furnizor în anul “n” la punctele de intrare în rețelele electrice de transport ale operatorului sistemului de transport, kWh;

*EFCntr*– cantitatea de energie electrică furnizată în anul “n” la punctele de ieșire din rețelele electrice de transport ale operatorului sistemului de transport, kWh;

*EFCndr* – cantitatea de energie electrică furnizată la punctele de ieșire din rețelele electrice de distribuție, kWh, care se determină conform formulei:

*EFCndr = EFCnît+ EFCnmt+ EFCnjt* (7)

*EFCnît*– cantitatea de energie electrică furnizată în anul “n” consumatorilor finali, instalațiile electrice ale cărora sunt racordate la rețelele electrice de distribuție de tensiune înaltă (TÎ), care cuprind rețelele electrice de distribuție de tensiunea 35-110 kV, kWh;

*EFCnmt*– cantitatea de energie electrică furnizată în anul “n” consumatorilor finali instalațiile electrice ale cărora sunt racordate la rețelele electrice de distribuție de medie tensiune (TM), care cuprind rețelele electrice de distribuție de tensiunea 6-10 kV, kWh;

*EFCnjt*– cantitatea de energie electrică furnizată în anul “n” consumatorilor finali instalațiile electrice ale cărora sunt racordate la rețelele electrice de distribuție de joasă tensiune (TJ), care cuprind rețelele electrice de distribuție de tensiunea 0,4 kV și mai joasă, kWh.

**5.** Prețurile reglementate de furnizare a energiei electrice se determină și se aprobă în așa mod ca fiecare categorie de consumatori finali, în parte, să achite doar costul real necesar pentru procurarea energiei electrice, pentru transportul, pentru distribuția și pentru furnizarea acesteia la punctele de delimitare sau la locurile de consum ale consumatorilor finali în funcție de nivelul tensiunii rețelelor electrice la care sunt racordate instalațiile electrice ale acestora. Aceste prețuri pot fi atât de tip monom, precum și de tip binom.

**6.** Prețul reglementat de furnizare a energie electrice de tip monom reflectă costurile Furnizorului raportate la un kWh (lei/kWh). În acest caz, veniturile Furnizorului în anul de reglementare “n” de la furnizarea energiei electrice consumatorilor finali de energie electrică și, respectiv, plata necesară de a fi achitată de către toți consumatorii finali pentru energia electrică consumată se va determina conform formulei:

unde:

*PACn*– platanecesară a fi achitată de către toți consumatorii finali ai Furnizorului pentru energia electrică furnizată (consumată) în anul “n”, lei;

*EFCnk* – cantitateatotalăde energie electrică, furnizată în anul “n” consumatorilor finali de categoria “k”, kWh;

– prețul reglementat de tip monom de furnizare a energiei electrice în anul “n” consumatorilor finali de categoria “k”, lei/kWh. Acest preț se determină:

1) Pentru energia electrică furnizată la punctele de intrare în rețelele electrice de transport (operatorului sistemului de transport pentru acoperirea consumului tehnologic și a pierderilor de energie electrică în rețelele electrice de transport):

unde:

*PFn*– prețulreglementat pentru desfășurarea de către Furnizor a activității de furnizare a energiei electrice, lei/kWh, care se determină conform formulei:

2) Pentru energia electrică furnizată la punctele de ieșire din rețelele electrice de transport (consumatorilor finali instalațiile electrice ale cărora sunt racordate la rețelele electrice de transport, operatorilor sistemelor de distribuție pentru acoperirea consumului tehnologic și a pierderilor de energie electrică în rețelele electrice de distribuție):

unde:

*TTn* – tarifulreglementat pentru serviciul de transport al energiei electrice, prestat Furnizorului de către operatorul sistemului de transport а în anul “n”, lei/kWh, aprobat de Agenție în conformitate cu legea.

3) Pentru energia electrică furnizată în anul “n” consumatorilor finali, ale căror instalații electrice sunt racordate la rețelele electrice de distribuție de tensiune înaltă (TI):

unde:

– tariful reglementat pentru serviciul de distribuție a energiei electrice calculat la 1 kWh și prestat Furnizorului în anul “n” de operatorul sistemului de distribuție prin rețelele electrice de distribuție de înaltă tensiune, lei/kWh, aprobat de Agenție în conformitate cu legea.

4) Pentru energia electrică furnizată în anul “n” consumatorilor finali, instalațiile electrice ale cărora sunt racordate la rețelele electrice de distribuție de tensiune medie (TM):

unde:

–tariful reglementat pentru serviciul de distribuție a energiei electrice, calculat per 1 kWh și prestat Furnizorului în anul “n” de operatorul sistemului de distribuție prin rețelele electrice de distribuție de medie tensiune, lei/kWh, aprobat de Agenție în modul stabilit de lege.

5) Pentru energia electrică furnizată în anul “n” consumatorilor finali, instalațiile electrice ale cărora sunt racordate la rețelele electrice de distribuție de tensiune joasă (TJ):

unde:

– tariful reglementat pentru serviciul de distribuție a energiei electrice, calculat la 1 kWh și prestat Furnizorului în anul “n” de operatorul sistemului de distribuție prin rețelele electrice de distribuție de joasă tensiune, lei/kWh, aprobat de Agenție în modul stabilit de lege.

**7.** În cazul prețurilor reglementate de tip binom costurile Furnizorului se divizează între două componente tarifare:

1) preț reglementat pentru cantitatea de energie electrică furnizată, lei/kWh;

2) tarif pentru puterea electrică contractată, lei/kW.

În acest caz, veniturile Furnizorului de la furnizarea energiei electrice consumatorilor finali prin rețelele electrice de distribuție (VFnd) și, respectiv, plata necesară de a fi achitată pentru energia electrică furnizată în anul “n” de către consumatorii finali ale căror instalații electrice sunt racordate la rețelele electrice de distribuție (PACnd), se vordetermina reieșind din energia electrică furnizată (consumată) precum și din puterea contractată de către consumatorii finali, conform formulei:

*VFnd = PACnd = EFCnd × PFEnd+ ∑TPnk× PCnk* (15)

unde:

*EFCnd*– cantitatea de energie electrică furnizată în anul “n”, consumatorilor finali ale căror instalații electrice sunt racordate la rețelele electrice de distribuție (,,TÎ”, ,,TM”, ,,TJ”), kWh;

*PFEnd* – prețulreglementat pentru energia electrică furnizată în anul “n”, consumatorilor finali ale căror instalații electrice sunt racordate la rețelele electrice de distribuție, lei/kWh. Acest preț se determină conform formulei:

*PCnk*– putereacontractată în anul “n” de către consumatorii finali ale căror instalații electrice sunt racordate la rețelele electrice de distribuție corespunzător nivelului “k” de tensiune, kW;

*TPnk* – tarifulîn anul “n” pentru puterea electrică contractată aferentă rețelelor electrice de distribuție cu nivelul “k” de tensiune, lei/kW. Tarifele pentru puterea electrică contractată se determină în conformitate cu Metodologia de calculare, aprobare și ajustare a tarifelor pentru serviciul de distribuție a energiei electrice și se aprobă de către Agenție în modul stabilit de lege în lei/kW/lună pentru fiecare nivel de tensiune a rețelelor electrice de distribuție (,,TÎ”, ,,TM” și ,,TJ”).

**8.** Atât prețurile reglementate de furnizare a energiei electrice de tip monom, cât și cele de tip binom pot fi diferențiate în funcție de orele de consum. Prețurile reglementate de furnizare a energiei electrice în funcție de orele de consum se determină de Furnizor și se aprobă de Agenție în modul stabilit de lege, reieșind din condițiile stipulate în contractele de procurare a energiei electrice de la producătorii autohtoni și din import privind prețurile de procurare a energiei electrice, diferențiate în funcție de orele de consum (orele de zi, orele de noapte și orele de vârf). În acest caz, prețurile reglementate de furnizare a energiei electrice se determină în conformitate cu formulele (9), (11)–(16) din prezenta Metodologie pentru fiecare interval al orelor de consum reieșind din costul energiei electrice procurate, determinat separat pentru fiecare interval al orelor de consum, iar celelalte componente ale prețurilor reglementate nu depind de orele de consum.

Secțiunea 4

DETERMINAREA COSTURILOR ȘI A CHELTUIELILOR

**9.** După cum s-a menționat în punctul 4 al Metodologiei, în componența costurilor și a cheltuielilor totale ale Furnizorului se includ costul energiei electrice procurate de către Furnizor pentru a fi furnizată în anul de reglementare “n” tuturorconsumatorilor (CEPn), cheltuielilesuportate de Furnizor pentru achitarea serviciului de transport al energieielectrice (CSTn), prestat de operatorul sistemului de transport, cheltuielile suportate de Furnizor pentru achitarea serviciului de distribuție a energieielectrice (CSDn), prestat de operatorul sistemului de distribuție și costurile și cheltuielile Furnizorului aferente desfășurării activității de furnizare a energieielectrice (CSFn).

**10.** Costul energiei electrice procurate în anul de reglementare “n” se determină reieșind din cantitatea de energie electrică procurată pentru furnizare tuturor consumatorilor deserviți de Furnizor și din prețurile de procurare a acestei energii electrice, conform formulei:

*CEPn = EPn× PEn*(17)

unde:

*EPn* – cantitateatotală de energie electrică necesară a fi procurată de Furnizor în anul “n” pentru a fi furnizată tuturor consumatorilor, deserviți de acesta, precum și, după caz, operatorului sistemului de transport și operatorilor sistemelor de distribuție (kWh);

*PEn* – prețulmediu de procurare în anul “n” a energiei electrice de către Furnizor de la producătorii autohtoni și din import (lei/kWh). Acest preț se bazează pe prețurile aprobate de Agenție în cazul procurării energiei electrice de la producătorii autohtoni reglementați și pe prețurile prevăzute în contractele de procurare a energiei electrice în cazul procurării energiei electrice din import și de la producătorii prețurile cărora nu sunt reglementate. Acest preț se determină în felul următor:

unde:

*PERn* – prețulmediu ponderat de procurare de către Furnizor în anul “n” a energiei electrice de la producătorii autohtoni prețurile cărora sunt reglementate, lei/kWh;

*EPRn* – cantitatea de energie electrică procurată de către Furnizor în anul “n” de la producătorii autohtoni prețurile cărora sunt reglementate, kWh;

*PELSn*– prețulmediu ponderat, cu stimulente, de procurare de către Furnizor în anul “n” a energiei electrice din import și din surse autohtone la prețuri libere (nereglementate) de pe piață lei/kWh. Acest preț se determină conform formulei:

*PELSn = PELn+ K × (PELn-1 – PELn)* (19)

unde:

*PELn*–prețulmediu ponderat de procurare de către Furnizor a energiei electrice în anul “n” din import și din sursele autohtone la prețuri libere de pe piață lei/kWh;

*PELn-1* – prețul mediu ponderat efectiv de procurare de către Furnizor în anul precedent (n-1) a energiei electrice din import și din sursele autohtone la prețuri libere de pe piață lei/kWh;

*K* – coeficientul de stimulare care este egal cu 0,5 în cazulîn care PELnestemaimic decât PELn-1, în toate celelalte cazuri K=0. Coeficientul de stimulare prevede doar stimularea gestionării eficiente de către Furnizor a procurărilor de energie electrică astfel încât prețurile de procurare să fie cele mai mici de pe piață. La determinarea coeficientului de stimulare, nu se vor lua în considerație diminuările prețurilor față de anul precedent în rezultatul modificării cursului de schimb al leului moldovenesc față de valuta în care se procură energia, în rezultatul negocierilor purtate de organele de stat, în rezultatul scăderii prețurilor la resursele energetice pe piața internațională și alte diminuări de prețuri care nu țin nemijlocit de meritul Furnizorului.

*EPLn* – cantitatea de energie electrică procurată de către Furnizor în anul “n” din import și de la producătorii autohtoni la prețuri libere de pe piață, kWh;

*PEBn*– prețulmediu ponderat al energiei electrice necesar a fi achitat în anul “n” de către Furnizor pentru energia electrică livrată de operatorul sistemului de transport pentru acoperirea dezechilibrelor provocate de furnizor, lei/kWh;

*EPBn* – cantitatea de energie electrică livrată în anul “n” de operatorul sistemului de transport necesară pentru acoperirea dezechilibrelor provocate de furnizor, kWh;

*EPTn*– cantitateatotală de energie electrică procurată de Furnizor în anul “n”, kWh. Cantitatea de energie electrică procurată trebuie să fie egală cu cantitatea de energie furnizată de furnizor tuturor consumatorilor. Adică:

*EPTn = EFCn* (20)

**11.** Cheltuielile suportate de Furnizor pentru serviciul de transport al energiei electrice, prestat de operatorul sistemului de transport se determină conform formulei:

*CSTn = ETn× TTn*(21)

unde:

*ETn*– cantitatea de energie electrică a Furnizorului transportată de operatorul sistemului de transport în anul “n” prin rețelele electrice de transport, kWh.

**12.** Cheltuielile suportate de Furnizor pentru serviciul de distribuție a energiei electrice, prestat de către operatorul sistemului de distribuție se determină conform formulei:

*CSDn = EFCnit × TDnit+ EFCnmt × TDnmt+ EFCnjt × TDnjt*(22)

unde:

*TDnt; TDnmt; TDnjt*– tariful pentru prestarea de către operatorul sistemului de distribuție a serviciului de distribuție a energiei electrice în anul “n” prin rețelele electrice de distribuție de tensiune înaltă, medie și joasă, aprobat de Agenție, lei/kWh.

**13.** Costurile și cheltuielile totale ale Furnizorului necesare pentru desfășurarea activității de furnizare a energiei electrice în anul de reglementare “n” (CSFn) cuprind:

1) cheltuieli legate de încheierea si de derularea contractelor de procurare, a contractelor de furnizare a energiei electrice tuturor consumatorilor, a contractelor pentru prestarea serviciilor de transport și de distribuție a energiei electrice, a altor contracte aferente activității de furnizare a energiei electrice;

2) cheltuieli legate de facturarea și de colectarea plăților pentru energia electrică furnizată consumatorilor, de facturarea și de achitarea plăților pentru energia electrică procurată, a plăților pentru prestarea serviciului de transport și a serviciului de distribuție a energiei electrice;

3) cheltuieli aferente asigurării bazei de date privind gestiunea consumatorilor, aferente organizării și desfășurării lucrului cu consumatorii (centre comerciale, servicii de informare а consumatorilor, a operatorului sistemului de transport, a operatorilor sistemelor de distribuție și a altor instituții abilitate);

4) amortizarea mijloacelor fixe și a imobilizărilor necorporaleaferente activității de furnizare a energiei electrice, cheltuielile de întreținere și de exploatare a acestora;

5) alte cheltuieli de distribuire legate nemijlocit de activitatea de furnizare a energiei electrice;

6) cheltuieli administrative ale Furnizorului aferente activității de furnizare a energiei electrice.

**14.**Toate costurile și cheltuielile legate nemijlocit de activitatea de furnizare la care se face referire în punctul 13 din Metodologie sunt compuse din costuri cu personalul (CRF), din costuri materiale (CMF), din costul serviciilor prestate de terți (CSP), din amortizarea mijloacelor fixe și imobilizărilor necorporale (UA) și din alte cheltuieli de furnizare a energiei electrice (ACF). Astfel, costurile și cheltuielile totale aferente activității de furnizare a energiei electrice în anul “n” pot fi determinate prin formula:

*CSFn = CRFn + CMFn + CSPn + UAn + ACFn* (23)

**15.** În costurile Furnizorului cu personalul (CRF) se includ atât suma retribuțiilor pentru munca efectiv prestată, precum și sumele contribuțiilor de asigurări sociale de stat obligatorii și a primelor de asigurare obligatorie de asistență medicală. Aceste costuri se determină de către Furnizor pentru primul an de aplicare a Metodologiei, anul de bază(CRFo), reieșind din: numărul de angajați necesar pentru desfășurarea normală a activității de furnizare a energiei electrice; categoria de calificare a acestora; cuantumul minim garantat al salariului în sectorul real; coeficientul complexității din ramură; regimul și condițiile de lucru; contribuțiile de asigurări sociale de stat obligatorii și prima de asigurare obligatorie de asistență medicală, alte plăți și sporuri stabilite de legislație. Aceste costuri se determină de Furnizor pentru primul an de aplicarea Metodologiei, se examinează și se aprobă de către Agenție ca fiind costuri de bază pentru toată perioada de aplicare a Metodologiei. Pentru fiecare an ulterior “n”, aceste costuri se actualizează reieșind din indicele prețurilor de consum din Republica Moldova și din indicele de modificare a numărului locurilor de consum ale consumatori finali deserviți de Furnizor, conform formulei:

*CRFn = CRF0 × ∏[(1 + IPCMn) × (1 + ΔNCn)]* (24)

unde:

*IPCMn–*indiceleprețurilor de consum în RM în anul “n”;

*∆NCn –* indicelemodificării numărului locurilor de consum ale consumatorilor finali deserviți de Furnizor în anul “n”, care se determină conform formulei:

unde:

*NCn*– numărullocurilor de consum ale consumatorilor finali deserviți de către Furnizor în anul de reglementare ,,n”;

*NCn-1* – numărul locurilor de consum al consumatorilor finali deserviți de Furnizor în anul ,,n-1”.

În cazul în care, la nivel național, se va modifica cuantumul minim garantat al salariului în sectorul real, costurile aferente remunerării muncii, din anul respectiv, vor fi actualizate reieșind din coeficientul creșterii medii anuale a cuantumului minim garantat al salariului în sectorul real.

**16.** Costurile materiale totale ale Furnizorului necesare pentru desfășurarea activității de furnizare a energiei electrice (CMF) se determină de Furnizor pentru primul an de aplicare a Metodologiei (CMFo) reieșind din cantitatea fiecărui tip de material necesarconform normelor de utilizare și a analizei materialelor, utilizate de Furnizor în perioada precedentă de reglementare pentru deservirea consumatorilor, pentru întreținerea și pentru exploatarea mijloacelor fixe și a imobilizărilor necorporale și reieșind din prețurile minime de pe piață, ca rezultat al achizițiilor efectuate în conformitate cu regulamentul aprobat de Agenție. Analogic costurilor cu personalul, aceste costuri se examinează și se aprobă de către Agenție pentru primul an, ca fiind costuri de bază pentru toată perioada de aplicare a Metodologiei. Pentru fiecare an “n” ulterior, aceste costuri se actualizează în conformitate cu următoarea formulă:

unde:

*HICPn*– indiceleprețurilor de consum al SUA în anul “n”, publicat de către Departamentul Muncii al SUA;

LeiDn– cursuloficial mediu de schimb al leului moldovenesc față de dolarul SUA în anul “n”, anul pentru care se actualizează costurile;

LeiD n-1 – cursul oficial mediu de schimb al leului moldovenesc față de dolarul SUA în anul precedent (n-1).

**17.**Costul totalal serviciilorprestate de terți includecostul serviciilorde expedierea facturilor de plată, de încasare a plăților pentru energia electrică de la consumatori, al serviciile telefonice și informaționale și ale altorservicii pentru activitatea de furnizare a energiei electrice, prestate Furnizorului conform contractelor încheiate cu terțe părți. Aceste costuri se determină pentru primul an de aplicare al prezenteiMetodologii (CSPo) reieșind din contractele de antrepriză încheiate cu terțe părți în procesul achiziției de lucrări și de servicii, efectuate în conformitate cu regulamentul aprobat de Agenție. Aceste costuri se examinează și se aprobă de către Agenție ca costuri de bază pentru toată perioada de aplicare a Metodologiei. Pentru fiecare an ,,n” următor, costurile în cauză se actualizează în conformitate cu următoarea formulă:

**18.** Amortizarea mijloacelor fixe și imobilizărilor necorporale (UA) se determină anual de către Furnizor reieșind din valoarea de intrare a imobilizărilor necesare pentru desfășurarea activității de furnizare a energiei electrice și reieșind din durata de utilizare a acestora, utilizând metoda amortizării liniare care conduce la defalcări uniforme a amortizării în costurile și cheltuielile Furnizorului, pe toată durata de utilizare a mijloacelor fixeși a imobilizărilor necorporale, conform formulei:

unde:

*VIAkn-1* –valoarea de intrare a mijloacelor fixe și a imobilizărilor necorporale utilizate în activitatea de furnizare a energiei electrice date în exploatare până în anul ,,n-1”în urma investițiilor efectuate conform planurilor de investiții aprobate de Agenție;

*DVk* – durata de utilizare a mijloacelor fixe și a imobilizărilor necorporale de categoria “k”, care trebuie să corespundă duratei reale de viață a activului. Totodată, această durată de utilizare nu poate fi mai mică decât durata indicată în Catalogul mijloacelor fixe și activelor nemateriale, aprobatprinHotărîreaGuvernului nr.338 din 21.03.2003.

**19.**Planificarea și efectuarea investițiilor va fi realizată de către Furnizor în conformitate cu prevederile Regulamentul privind planificarea, aprobarea și efectuarea investițiilor, aprobat prin Hotărârea Consiliului de administrație al Agențieinr. 283/2016 din 15 noiembrie 2016.

**20.** Alte cheltuieli de furnizare a energieielectrice (ACFn) includalocațiaaferentă creării fondului de rulment, cheltuielile aferente achitării impozitelor și а taxelor, care conform legislației se atribuie la cheltuieli. Aceste cheltuieli se determină pentru fiecare an în parte conform formulei:

*ACFn = CFRn + Tn*(29)

unde:

*CFRn*– alocațiaaferentă fondului de rulment în anul “n”, care se determină conform formulei:

unde:

**α** – necesitatea în fond de rulment, exprimată în zile de la facturarea energiei electrice. Se stabilește **α** = 25 zile, determinat în baza termenului de achitare de către consumatorii finali a energiei electrice consumate, conform actelor normative în vigoare, și a termenelor de achitarepentru necesitățile Furnizorului (procurări de energie electrică, pentru serviciul de transport și de distribuție a energiei electrice, procurări de materiale și de servicii);

*Rdn* – rata aplicată la stabilirea alocației aferente fondului de rulment, care se determină conform formulei:

*Rdn =0,65 × RUSD+0,35 × RMDL* (31)

unde:

*RUSD* - rata medie a dobânzilor la creditele acordate persoanelor juridice în anul ,,n”, în valută străină, publicată de Banca Națională a Moldovei la compartimentul: Ratele medii ponderate ale dobânzilor la creditele noi acordate, Rata medieponderată la creditele acordate în valută străină/persoane juridice /până la 12 luni;

*RMDL* - rata medie a dobânzilor la creditele acordate persoanelor juridice în anul ,,n”, în monedă națională, publicată de Banca Națională a Moldovei la compartimentul: Ratele medii ponderate ale dobânzilor la creditele noi acordate, Rata medieponderată la creditele acordate în monedă națională /persoane juridice /până la 12 luni;

*Tn*– impozitele, taxele și alte plăți justificate și necesare de a fi achitate de întreprindere în anul ,,n”, care conform legislației se atribuie la cheltuieli.

În cazul când Furnizorul nu va utiliza integral alocația aferentă fondului de rulment pentru plata dobânzilor la creditele contractate pe termen scurt, Agenția, la actualizarea prețurilor reglementate pentru furnizarea energiei electrice, poate diminua valoarea venitului reglementat cu cuantumul alocației utilizate în alte scopuri.

Secțiunea 5

APROBAREA, ACTUALIZAREA ȘI APLICAREA PREȚURILOR REGLEMENTATE

**21.**Prețurile reglementate de furnizare a energiei electrice se determină anual de către Furnizori și se aprobă de către Consiliul de Administrație al Agenției, potrivit termenelor și condițiilor stabilite în Regulamentul privind procedurile de prezentare și de examinare a cererilor titularilor de licențe privind prețurile și tarifele reglementate.

**22.** Furnizorul este în drept să solicite Agenției actualizarea prețurilor reglementate în decursul anului, dacă există factori obiectivi ce nu pot fi controlați de acesta (modificarea prețurilor de procurare a energiei electrice, fluctuația cursului de schimb al valutei naționale, apariția actelor normative ce conduc la majorarea costurilor de furnizare etc.), care justifică o astfel de actualizare și care duc la o deviere mai mare de 5,0% din costul anual de furnizare a energiei electrice inclus în prețurile reglementate. În acest caz, Furnizorul va prezenta Agenției o analiză a factorilor de influență și a devierilor dintre datele aplicate la calcularea prețurilor reglementate și cele real înregistrate.

**23.**În cazul existenței unor factori obiectivi care generează devieri mai mari de 5% din costul anual de furnizare a energiei electrice stabilit în prețurile reglementate și care duc la diminuarea prețurilor, Agenția este în drept să solicite Furnizorului prezentarea calculului prețului ajustat.

**24.** Devierile tarifare create pe parcursul anului ,,n-1” de gestiune vor fi incluse în prețul reglementat pentru anul ,,n”, actualizate la rata medie anuală a dobânzii la creditele bancare în lei moldovenești, în baza valorilor devierilor determinate lunar. În cazul modificării prețurilor reglementate în decursul anului de gestiune, devieriletarifare (Dev) generate înperioada precedentă a anului de gestiune vor fi luate în considerație în totalitate la calcularea noilor prețuri reglementate. În acest caz, devierile tarifare se includ în prețul reglementat astfel ca acestea să fie recuperate până la sfârșitul anului de gestiune.

**25.** Variabila Devn-1 va fi calculată în fiecare an de gestiune pentru a reflecta impactul financiar al devierilor dintre valorile prognozate ale indicatorilor la stabilirea prețului reglementat în anul “n-1” și cele real înregistrate în acest an.

**26.** În cazul în care în perioada de aplicare a Metodologiei vor fi adoptate acte normative de reglementare, care vor influența nivelul costurilor și al cheltuielilor de furnizare a energiei electrice, aceste modificări vor fi luate în considerație de către Agenție la ajustarea prețurilor reglementate.În metodologie sunt introduse modificări pe parcursul perioadei de aplicare, în măsura necesară pentru a asigura respectarea cadrului normatival Republicii Moldova.